b'\n_START_ARTICLE_\nPer Theodor Stolpe\n_START_PARAGRAPH_\nPer Theodor (P. Th.) Stolpe (1. lokakuuta 1824 G\xc3\xa4vle, Ruotsi \xe2\x80\x93 22. kes\xc3\xa4kuuta 1878 Helsinki) oli ruotsalaissyntyinen suomalainen kirjakauppias ja yliopistonlehtori. H\xc3\xa4n sai kollegiasessorin arvon 1870. _NEWLINE_Stolpen puoliso oli Selma Selina Eeles ja heid\xc3\xa4n poikansa oli arkkitehti John Henry Early Stolpe (1863\xe2\x80\x931939)._NEWLINE_Ennen Suomeen tuloaan Stolpe opiskeli Uppsalassa. H\xc3\xa4n piti kirjakauppaa Carlshamnissa vuonna 1847. H\xc3\xa4n oli Ruotsin Tanskan-l\xc3\xa4hettil\xc3\xa4\xc3\xa4n yksityissihteeri 1848\xe2\x80\x931849, valantehnyt englannin ja ranskan kielten k\xc3\xa4\xc3\xa4nt\xc3\xa4j\xc3\xa4 K\xc3\xb6\xc3\xb6penhaminassa 1849. H\xc3\xa4n tuli \xc3\x96hmanin kirjakaupan palvelukseen Helsinkiin 1849. Stolpe perusti Helsinkiin kirjalainaamon 1855, kirjakaupan 1857, jota h\xc3\xa4n piti 4:een tammikuuta 1877. Kun h\xc3\xa4nen liikehuoneistonsa tuhoutui mainittuna p\xc3\xa4iv\xc3\xa4n\xc3\xa4 eik\xc3\xa4 h\xc3\xa4n l\xc3\xb6yt\xc3\xa4nyt uutta sopivaa, h\xc3\xa4n lopetti kaupan. Kauppakoulun h\xc3\xa4n perusti 1861. H\xc3\xa4n oli Finlands Allm\xc3\xa4nna Tidningin p\xc3\xa4\xc3\xa4toimittaja kuolemaansa saakka. H\xc3\xa4n toimi Helsingin yliopiston englannin kielen lehtorina 1854\xe2\x80\x931878 ja painoasiain ylihallituksen asiamiehen\xc3\xa4 Helsingiss\xc3\xa4 vuodesta 1870.'